Държавен вестник, бр. 31, 2019 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  31
(2) Комисията оценява кандидатите съо­
бразно предварително обявените в заповедта 
по чл. 9, ал. 2 критерии.
Чл. 19. (1) Комисията съставя протокол за 
извършената работа, който съдържа:
1. състав на комисията;
2. списък на кандидатите, допуснати до 
участие в конкурса;
3. списък на кандидатите, отстранени от 
конкурса, както и основанието за отстраня­
ването им;
4. становищата на консултантите, ако таки­
ва са били включени в работата на комисията;
5. резултатите от разглеждането, оценява­
нето и класирането на кандидатите.
(2) В случай че някой от членовете на 
комисията има особено мнение, то се отбе­
лязва в протокола заедно с писмени мотиви 
към него.
(3) Протоколът от работата на комисията 
се подписва от всички членове и се предава 
на изпълнителния директор на Изпълнител­
на агенция „Морска администрация“ заедно 
с цялата документация, събрана в хода на 
провеждането на процедурата.
(4) Комисията приключва своята работа 
с предаване на протокола на изпълнителния 
директор на Изпълнителна агенция „Морска 
администрация“.
(5) При поискване от страна на кандидат 
в процедурата изпълнителният директор на 
Изпълнителна агенция „Морска админи­
страция“ осигурява достъп до протокола на 
комисията.
Чл. 20. (1) Изпълнителният директор на 
Изпълнителна агенция „Морска администра­
ция“ обявява със заповед класирането, както 
и кандидата, спечелил конкурса за избор на 
пилотска организация за съответния пилот­
ски район, не по-късно от 3 работни дни след 
приключване работата на комисията.
(2) Изпълнителният директор на Изпъл­
нителна агенция „Морска администрация“ 
писмено уведомява кандидатите за резултатите 
от проведената процедура.
Чл. 21. Заповедта по чл. 20 подлежи на 
обжалване по реда на Административнопро­
цесуалния кодекс.
Г л а в а  п е т а
ОРГАНИЗИРАНЕ НА ПИЛОТСКАТА 
ДЕЙНОСТ
Чл. 22. Управлението на пилотската дей­
ност се осъществява чрез диспечерско звено 
на пилотската организация.
Чл. 23. (1) Диспечерското звено се състои 
от пилоти със стаж не по-малко от 1 година 
на длъжност „пилот“.
(2) Диспечерското звено осъществява упра­
вление на пилотажа на корабите, координи­
рано с дежурен оператор на бреговия център, 
обслужващ съответния район в рамките на 
Системата за управление на трафика и инфор­
мационно обслужване на корабоплаването.
Чл. 24. (1) Диспечерското звено:
1. изработва график за маневрената дейност 
за денонощието на база заявките на оператив­
но-координационните звена на пристанищата 
и операторите на пристанищни терминали 
и го съгласува с дежурен оператор на бре­
говия център, обслужващ съответния район 
в рамките на Системата за управление на 
трафика и информационно обслужване на 
корабоплаването;
2. приема в съответствие със задължител­
ните правила заявки за пилотаж от корабните 
агенти и осигурява пилот за декларирания час 
за готовност за осъществяване на пилотажа;
3. ръководи и координира извършваните 
маневри, както и работата на пилотските 
катери и другите транспортни и свързочни 
средства;
4. събира необходимите сведения и инфор­
мира своевременно пилотите за настъпилите 
промени в навигационната и хидрометеоро­
логичната обстановка, за пределните газения 
на корабите, за назначените корабни места, 
като докладва систематизирано съответните 
данни на съответния капитан на пристанище 
за пилотажния район.
(2) Диспечерското звено предприема не­
забавни мерки за осигуряване на пилоти в 
пилотската станция при разпореждане на 
капитана на пристанището.
Чл. 25. (1) Пилотската организация приема 
правила за ползване на пилотските услуги, в 
които се посочва начинът, по който се прави 
заявка за пилотаж, както и условията, при 
които заявката на капитана на кораба или 
агента към пилотската организация се смята 
за потвърждение за сключване на договор за 
пилотаж.
(2) В договора за пилотско провеждане, 
сключен между пилотската организация и 
корабопритежател или негов представител, 
могат да бъдат договорени различни условия 
от предварително обявените по реда на ал. 1 
условия.
Чл. 26. (1) Пилотската организация пуб­
ликува на своята интернет страница предста­
вената в конкурса за нейния избор тарифа за 
таксите за предоставяне на пилотски услуги и 
списъка на компонентите, които служат като 
основа за определяне на тези такси.
(2) Пилотската организация е длъжна да 
публикува на интернет страницата си всяка 
промяна на тарифата за предоставяне на пи­
лотски услуги не по-късно от 2 месеца преди 
влизането в сила на тази промяна.
Чл. 27. За извършване на пилотаж всеки 
пилот е длъжен:
1. да познава в детайли навигационните 
ограждения и означения, както и плътността 
на трафика в района;